गीता प्रेस शताब्दी वर्ष समापन समारोह में होंगे शामिल; वंदे भारत ट्रेन को दिखाएंगे हरी झंडी
Prime Minister Narendra Modi Narendra Modi Gorakhpur Visit Update. Follow  Gorakhpur-Lucknow Vande Bharat Express Latest News, Updates On Dainik Bhaskar (दैनिक भास्कर)  गोरखपुर-लखनऊ रूट पर वंदे भारत एक्सप्रेस को हरी झंडी दिखाने के साथ ही 650 करोड़ की लागत से गोरखपुर जंक्शन के पूनर्विकास की आधारशिला रखेंगे।
प्रधानमंत्री नरेंद्र मोदी आज गोरखपुर दौरे पर आ रहे हैं। पीएम पूर्वोत्तर रेलवे को एक साथ दो सौगात देंगे। गोरखपुर-लखनऊ रूट पर वंदे भारत एक्सप्रेस को हरी झंडी दिखाने के साथ ही 650 करोड़ की लागत से गोरखपुर जंक्शन के पूनर्विकास की आधारशिला रखेंगे। इससे पहले पीएम गीता प्रेस के शताब्दी समारोह के समापन कार्यक्रम में शामिल होंगे। श्रीशिव महापुराण के आर्ट पेपर पर प्रकाशित रंगीन चित्रमय विशिष्ट अंक का विमोचन भी करेंगे। पीएम 100 मिनट तक शहर में रहेंगे।
इससे पहले 2022 के विधानसभा चुनाव से पहले 7 दिसंबर 2021 को पीएम गोरखपुर पहुंचे थे। तब उन्होंने AIIMS की सौगात दी थी। 2024 के लोकसभा चुनाव से लगभग 8 महीने पहले पीएम गोरखपुर आ रहे हैं। पीएम की सुरक्षा को लेकर पुख्ता इंतजाम किया गया है। शहर के कई मार्गों पर वाहनों को प्रतिबंधित और परिवर्तित किया गया है।
सीएम योगी और राज्यपाल करेंगे स्वागत
गोरखपुर में पीएम का स्वागत राज्यपाल आनंदीबेन पटेल और सीएम योगी करेंगे। पीएम के स्वागत से पहले इसकी तैयारियों का जायजा लेने खुद सीएम योगी गोरखपुर पहुंचे और कार्यक्रम स्थलों पर जाकर तैयारियों का जायजा लिया। सीएम ने इस दौरान अफसरों को निर्देशित किया है कि समारोह यादगार को भव्य और ऐतिहासिक बनाने में सभी को पूरे मनोयोग से जुटना है।
गोरखपुर एयरपोर्ट से गीता प्रेस के बीच बनाए गए 68 प्वाइंट
क्षेत्रीय अध्यक्ष सहजानन्द राय ने बताया कि पीएम मोदी के स्वागत के लिए तैयारी पूर्ण कर ली गयी है। गोरखपुर एयरपोर्ट से गीता प्रेस के बीच कुल 68 प्वाइंट बनाए गए हैं। हर प्वाइंट पर जिला व महानगर इकाई के तीन से चार प्रमुख पदाधिकारी लगभग पांच सौ लोगों के साथ पुष्प वर्षा करते हुए प्रधानमंत्री मोदी का भव्य स्वागत करेंगे। गीताप्रेस और रेलवे स्टेशन पर कार्यक्रम के बाद एयरपोर्ट के लिए वापसी पर भी पीएम का भव्य स्वागत की तैयारी की गई है।
गीता प्रेस में 1 घंटा रुकेंगे
पीएम के कार्यक्रम को लेकर पुलिस और सुरक्षा एजेंसियां पूरी तरह से तैयार हैं। पीएम 1.30 बजे तक गोरखपुर पहुंचेंगे। एयरपोर्ट से सीधा गीता प्रेस जाएंगे। गीता प्रेस में पीएम तकरीबन 1 घंटा रुकेंगे। इसके बाद 3.15 से 3.20 बजे के बीच रेलवे स्टेशन पहुंचेंगे। 3.40 बजे वंदे भारत एक्सप्रेस ट्रेन को हरी झंडी दिखाएंगे। यहां से वह एयरपोर्ट जाएंगे और फिर वाराणसी के लिए रवाना हो जाएंगे।
वंदे भारत ट्रेन को दिखाएंगे हरी झंडी
गीता प्रेस के कार्यक्रम के बाद पीएम गोरखपुर रेलवे स्टेशन पहुंचेंगे। यहां वह अयोध्या-गोरखपुर से लखनऊ तक चलने वाली सेमी हाई स्पीड ट्रेन वंदे भारत एक्सप्रेस ट्रेन को हरी झंडी दिखाकर रवाना करेंगे। साथ ही जोधपुर से अहमदाबाद के बीच वंदे भारत को भी वर्चुअल रूप से हरी झंडी दिखाकर रवाना करेंगे।
पीएम रेलवे स्टेशन के कायाकल्प वाली रिमॉडलिंग परियोजना का भी शिलान्यास करेंगे। 650 करोड़ रुपए की रिमॉडलिंग के इस प्रोजेक्ट से रेलवे स्टेशन का रेनोवेशन कर उसे पूरी तरह हाईटेक किया जाएगा। आने वाले दिनों में रेलवे स्टेशन के मेन गेट पर गोरखनाथ मंदिर, गीता प्रेस का अक्स दिखेगी।
साथ ही स्टेशन का यह भवन अंदर एयरपोर्ट और शॉपिंग मॉल जैसी सुविधाओं से लैस होगा। इस दौरान पीएम प्रेजेंटेशन के जरिए पूर्वोत्तर रेलवे और गोरखपुर जंक्शन की विकास यात्रा के साथ गोरखपुर जंक्शन के नए मॉडल को देख सकते हैं।
पीएम मोदी को स्वच्छता का संदेश देने की तैयारी
पीएम मोदी जिन रास्तों से होकर गुजरेंगे, उसे सजाया और संवारा जा रहा है। गोरखपुर से स्वच्छता का संदेश भी देने की कोशिश की जा रही है। इसके लिए गुरुवार को महापौर डॉ. मंगलेश श्रीवास्तव, सांसद रवि किशन, नगर आयुक्त गौरव सिंह सोगरवाल समेत अन्य अधिकारियों और जनप्रतिनिधियों ने सड़क पर झाड़ू भी लगाया और साफ सफाई की।
पीएम मोदी के रूट का हुआ रिहर्सल
इससे पहले शुक्रवार को पुलिस और SPG ने पीएम मोदी के रूट पर रिहर्सल किया। इस दौरान SPG ने एयरपोर्ट से लेकर गीता प्रेस और फिर गीता प्रेस से गोरखपुर रेलवे स्टेशन तक पीएम मोदी की फ्लिट भी दौड़ाई और सुरक्षा के सभी इंतजामों को बारीकियों से परखा।
50 से ज्यादा जगहों पर लगे वैरियर्स
गुरुवार को पीएम के संभावित रूट एयरपोर्ट से नंदानगर, कूड़ाघाट, मोहद्दीपुर, यूनिवर्सिटी चौराहा, गणेश, कचहरी चौक, टाउनहाल, घोसकम्पनि, रेती, धर्मशाला होते हुए रेलवे स्टेशन कैव वे तक 50 से ज्यादा जगह वैरीयर्स लगाए गए हैं। ताकि गलियों आदि से कोई मेन रोड पर न आने पाए। वहीं रास्ते मे पड़ने वाले रामगढ़ताल पुल और अन्य सेंसेटिव जगहों पर सड़क के दोनों किनारे बल्ली से बैरिकेडिंग कर दी गई है।
पुल के आसपास पानी मे भी सुरक्षा जवान स्टीमर पर रहेंगे। वहीं जब तक पीएम शहर में रहेंगे तब तक नो फ्लाई जोन घोषित रहेगा। अधिकारियों ने सुरक्षा की तैयारी पूरी कर ली है। अधिकारियों का कहना है कि सुरक्षा में कोई चूक नहीं होने पाएगी। अराजक तत्वों पर कार्यवाई की जा रही है। वहीं, पुलिस ने कुछ पार्टियों के नेताओ को विरोध की आशंका देखते हुए उन्हें नजरबंद किया है।
5 लेयर में होगी पीएम की सुरक्षा, छावनी में तब्दील हुआ शहर
वहीं, प्रधानमंत्री के गोरखपुर आगमन पर उनकी सुरक्षा व्यवस्था की तैयारी कर ली गई है। यहां 5 लेयर में पीएम की सुरक्षा व्यवस्था रहेगी। इसके लिए घरों की छतों पर फोर्स के साथ ही NSG स्नापर की भी डयूटी लगाई गई है।
जमीन पर SPG, कमांडों के साथ भारी सुरक्षा बल तैनात किए गए हैं। पीएम के प्रोग्राम को देखते हुए ही गोरखपुर पुलिस को एंटी ड्रोन गन भी मिल गई। एंटी ड्रोन से हवा में इर्द-गिर्द मंडराने वाले अवैध ड्रोन या पक्षी पर फौरन काबू पाया जा सकता है। पीएम की सुरक्षा व्यवस्था लेकर लगातार मुख्यालय से भी अधिकारी मॉनिटरिंग कर रहे हैं।
3 हजार पुलिस कर्मी तैनात
पीएम एयरफोर्स स्टेशन पर उतर कर करीब 8.50 किमी दूरी पर स्थित गीता प्रेस और रेलवे स्टेशन जाएंगे। इसको देखते हुए पूरे रास्ते से अवैध अतिक्रमण हटा दिए गए हैं। तीन हजार पुलिस कर्मियों की डयूटी चप्पे-चप्पे पर लगा दी गई है। पीएम के आगमन को लेकर अधिकारी लगातार मीटिंग कर रहे हैं।
PAC और RF भी तैनात
पीएम के रूट पर कड़ी सुरक्षा व्यवस्था का इंतजाम किया गया है. इसके लिए 3 कंपनी PAC, 3 कंपनी RF, GRP की दो कंपनी, 8 SP, 8 एडिशनल SP, 22 CO, 40 इंस्पेक्टर, 190 दरोगा, 1500 सिपाही, UP ATS और NSG कंमाडो की डयूटी लगाई गई है। पीएम रूट पर पड़ने वाले हर घर की छत पर पुलिस कर्मी मौजूद रहेंगे।
रेलवे स्टेशन पर ऐसी होगी सुरक्षा
रेलवे स्टेशन पर पीएम आगमन पर GRP, RPF और पुलिस बल की डयूटी लगाई गई है। जिसमें खासतौर से RPF वंदे भारत की सुरक्षा व्यवस्था संभालेगी। इसके अलावा SPG, NSG कंमाडो की भी डयूटी रहेगी।
बंद रहेंगी दुकानें
पीएम रूट पर पड़ने वाली सभी दुकानदारों को कल दुकान बंद रखने का नोटिस दे दिया गया है। प्रोग्राम को देखते हुए सभी दुकानें बंद रखी जाएंगी। इसके अलावा पुलिस टीम ने रास्ते में पड़ने वाले घरों का भी वैरिफिकेशन किया है।
होटल में ठहरे बाहरी लोगों का भी वैरिफिकेशन
गीता प्रेस में तीन सेफ हाउस बनाए गए हैं। इसके अलावा गोरखपुर के होटलों में ठहरे बाहरी लोगों का वैरिफिकेशन पुलिस कर चुकी है। रोजाना होटलों का रजिस्टर चेक किया जा रहा है। बाहर से आने वालों की एक सूची तैयार कर ली गई है। होटलों से पुलिस का लगातार समन्वय बना हुआ है।
इस लिंक को भी पढ़ें...
गीता प्रेस के 100 साल...सनातन धर्म की 92 करोड़ किताबें:चौपाई विवाद के बाद रामचरितमानस की बिक्री बढ़ी, फाइनल बाइंडिंग के वक्त जूता-चप्पल तक नहीं पहनते कर्मचारी
गीता प्रेस...धर्म, आस्था और विश्वास का प्रेस। पिछले दिनों काफी वक्त प्रेस सुर्खियों में रहा है। कभी बंद होने की अफवाहों की वजह से तो कभी रामचरितमानस की चौपाई विवाद की वजह से। लेकिन गीता प्रेस इन सबसे परे है। सनातन धर्म की सबसे ज्यादा किताबें प्रकाशित करने वाला गीता प्रेस...इस वक्त शताब्दी वर्ष (100वीं वर्षगांठ) मना रहा है। समापन समारोह में प्रधानमंत्री नरेंद्र मोदी भी शामिल होंगे। पूरी खबर पढ़ें...